|  |  |
| --- | --- |
| Raivo Tamm |  |
| Aqva Hotels OÜ |  |
| info@aqvahotels.ee |  | 01.12.2023 | nr 13-14/23/ |

Täiendav järelepärimine

08.05.2019 allkirjastasid Viljandi linn ja Viljandi vald Tellijatena ning Aqva Hotels OÜ Teenuseosutajana teenuse osutamise lepingu, mille kohaselt kohustus Aqva Hotels OÜ Viljandi linnas alustama ujulateenuse osutamisega hiljemalt 1. septembril 2022.

Septembris 2021 allkirjastasid Viljandi linn ja Viljandi vald Tellijatena ning Aqva Hotels OÜ Teenuseosutajana teenuse osutamise lepingu muutmise, mille kohaselt kohustus Aqva Hotels OÜ Viljandi linnas alustama ujulateenuse osutamisega hiljemalt 01.09.2024 aastal.

30.05.2023 saatis Aqva Hotels OÜ seaduslik esindaja Raivo Tamm Viljandi Vallavalitsusele ja Viljandi Linnavalitsusele teate milles annab muuhulgas teada, käesoleval ajal on selge, et 01.09.2024 ei ole võimalik Aqva Hotels OÜ-l kohustust nõuetekohaselt täita. Põhjendustena olete väljatoonud, et seoses COVID-19 viiusega halvenes majutusasutuste majanduslik olukord, mille tagajärjed on ettevõtte majandustulemustes tuntavad kuni käesoleva ajani. Sellest tulenevalt ei ole võimalik pangalt laenu taotlemiseks täita nõutavat omafinantseeringu osa. Samuti toote välja, et ehitushinnad on tõusnud ja see on viinud objekti ehitamise kulud määrani, millises ulatuses krediidiasutused ei nõustu käesolevat projekti finantseerima. Omavahenditest käesoleval ajal finantseerimine ei ole Teie hinnangul objektiivselt võimalik. Viitate, et tuginedes avalikes allikates avaldatud teabele ehitusturu ja krediidituru normaliseerumisest eeldatavalt aastal 2024, peab Aqva Hotels OÜ võimalikuks Lepingus sätestatud kohustuste täitmist, kuid seda mitte Lepingus kokkulepitud tähtajaks 01.09.2024 ja Teie arvamuse kohaselt oleks põhjendatud pikendada seni kokkulepitud tähtaega kahe aasta võrra kuni 01.09.2026.

Oma teates väljendate seisukohta, et eelpool asjaolud on Aqva Hotels OÜ hinnangul käsitletavad vääramatu jõuna, s.o asjaoluna, mida kumbki Lepingu pool ei saanud mõjutada, ei võinud ega pidanud ette nägema ega saanud ära hoida ning toote välja, et käesoleval juhul on vääramatust jõust tingitud asjaolud, mis takistavad Aqva Hotels OÜ-l oma lepinguliste kohustuste täitmist, ajutise iseloomuga, millest johtuvalt on Lepingupoole kohustuste täitmata jätmine ajutiselt vabandatav.

Samas kinnitate oma teates jätkuvat soovi lepingut täita ja palute muuta Lepingu täitmise tähtaja alguse aega selliselt, et Aqva Hotels OÜ alustab ujulateenuse osutamist 01.09.2026.

Viljandi Vallavalitsus ja Viljandi Linnavalitsus on mitmel kohtumisel Teie taotlust arutanud, viimane kohtumine toimus 24.10.2023.

Seoses eeltooduga oleme seisukohal, et Tellijatena vajame kindlust/garantiid, et veelkordsel lepingu pikendamisel täidate enesele võtud kohustust ja hakkate teenust osutama nõuetekohaselt ja kokkulepitud tähtajal.

Viljandi Vallavalitsus ja Viljandi Linnavalitsus mõistavad Teie soovi pikendada ujulateenuse osutamise lepingut, et saaksite lepingulisi kohustusi täita nõuetekohaselt ning oleme valmis kaaluma uuesti teie esitatud ettepanekut lepingu muutmiseks juhul kui saame kindlustunde, et omapoolselt lepingut täidate.

Palume Teil läbi mõelda ja kirjalikult esitada Tellijatele alljärgnevad dokumendid:

1) Lepingu täitmise tagamiseks, enne teenuse osutamise alustamist tegevuste täpne ajagraafik, millest muuhulgas nähtub ehitustööde täpne algusaeg. Nimetatud ajagraafik lisatakse lepingule;

2) Allkirjastatud ehitustööde leping, ehitustööde algusajaga hiljemalt 01.05.2024.

Tellijad soovivad eelpool nimetatud dokumente veendumaks, et tõepoolest soovite asuda oma lepingulisi kohustusi täitma ja olete selleks teinud konkreetseid tegevusi.

Allkirjastatud ehitustööde lepingut soovime tulenevalt asjaolust, et ujulateenuse osutamise alustamise eelduseks on Lepingu punktis 3.1.3 sätestatud kohustuse täitmine Teenuseosutaja poolt (Teenuseosutaja kohustub tagama, et Ujulateenuse osutamine toimub ehitises, mis vastab RHAD-i Lisas 1 ja Lepingu lisas 1 „Tehniline kirjeldus“ punktis 2 ning õigusaktides sätestatud nõuetele ning millele on hiljemalt punktis Lepingu 2.2 nimetatud ajaperioodi alguseks väljastatud kasutusluba).

Tellijate soov on, et hiljemalt 01.05.2024 on ehitustöödega nähtavalt alustatud. Seejärel on Tellijatel võimalus uuesti kaaluda Teie ettepanekut lepingu tähtaja pikendamiseks.

Lugupidamisega

(allkirjastatud digitaalselt) (allkirjastatud digitaalselt)

Madis Timpson Alar Karu

Viljandi linnapea Viljandi valla vallavanem